b'\n_START_ARTICLE_\nAlbertas Stanislovas Radvila\n_START_SECTION_\n\xc5\xa0eima\n_START_PARAGRAPH_\nKunigaik\xc5\xa1tis, kil\xc4\x99s i\xc5\xa1 Radvil\xc5\xb3 gimin\xc4\x97s Olykos- Nesvy\xc5\xbeiaus linijos, t\xc4\x97vas Stanislovas Radvila II, motina Marina i\xc5\xa1 Mi\xc5\xa1k\xc5\xb3 gimin\xc4\x97s. Brolis Karolis Stanislovas Radvila. Buvo du kartus ved\xc4\x99s\xc2\xa0\xe2\x80\x93 Regin\xc4\x85 fon Eisenreich (apie 1589\xe2\x80\x931637) ir Kristin\xc4\x85 Liubomirskyt\xc4\x99, ta\xc4\x8diau vaik\xc5\xb3 netur\xc4\x97jo.\n_START_SECTION_\nDvarai\n_START_PARAGRAPH_\nIII Olykos valdytojas\n_START_SECTION_\nAsmenyb\xc4\x97\n_START_PARAGRAPH_\nVilniaus j\xc4\x97zuit\xc5\xb3 kolegijos aukl\xc4\x97tinis. Studijavo keliuose Pranc\xc5\xabzijos ir Italijos universitetuose, mok\xc4\x97jo kelias Europos kalbas. Nesutaikomas ir i\xc5\xa1didus katalikas, visais b\xc5\xabdais steng\xc4\x97si sumenkinti kitatikius, visada gyn\xc4\x97 Lietuvos reikalus, ta\xc4\x8diau darb\xc4\x85 visuomen\xc4\x97s reikalams neblogai suderindavo su nuolatiniu r\xc5\xabpinimusi savo \xc5\xa1eimos ir gimin\xc4\x97s didybe bei turtais._NEWLINE_Paliko lotyn\xc5\xb3 kalba para\xc5\xa1ytus 1632\xe2\x80\x931655\xc2\xa0m. dienora\xc5\xa1\xc4\x8dius ir pasteb\xc4\x97jimus, kurie yra geriausias XVII a. politin\xc4\x97s istorijos paminklas. Tik 1839\xc2\xa0m. j\xc5\xb3 du tomus i\xc5\xa1leido E. Ra\xc4\x8dinskis.\n_START_SECTION_\nValstybin\xc4\x97 veikla\n_START_PARAGRAPH_\n1619\xc2\xa0m. Lietuvos pakancleris, nuo 1623\xc2\xa0m. Lietuvos didysis kancleris ir svarbiausias LDK vidaus ir u\xc5\xbesienio politikos kuratorius. Dalyvavo sudarant beveik visas to laikotarpio tarptautines sutartis ir vidin\xc4\x97se derybose. 1624\xe2\x80\x931625\xc2\xa0m. pad\xc4\x97jo b\xc5\xabsimajam karaliui Vladislovui Vazai jo kelion\xc4\x97s po Europos \xc5\xa1alis metu, 1632\xc2\xa0m. ATR elekciniame seime par\xc4\x97m\xc4\x97 Vladislovo Vazos kandidat\xc5\xabr\xc4\x85 \xc4\xaf sost\xc4\x85. V\xc4\x97liau buvo Jono Kazimiero Vazos r\xc4\x97m\xc4\x97jas. 1646\xc2\xa0m. kaip pasiuntinys vyko \xc4\xaf Pranc\xc5\xabzij\xc4\x85 d\xc4\x97l karaliaus vedyb\xc5\xb3 su Liudvika Marija Gonzaga.'